open-index/open-wikipedia-markdown huggingface dataset:
সুং-দাও লি

**সুং-দাও লি** (টি ডি লি, চীনা: 李政道; পিনিয়ান: Lǐ Zhèngdào) চীনা বংশোদ্ভূত মার্কিন পদার্থবিজ্ঞানী যিনি প্যারিটি লঙ্ঘন, লি মডেল এবং কণা পদার্থবিজ্ঞানের বেশ কিছু মৌলিক গবেষণার জন্য বিখ্যাত। তিনি ১৯৫৭ সালে মাত্র ৩১ বছর বয়সে অপর চীনা-মার্কিন বিজ্ঞানী চেন নিং ইয়াং-এর সাথে যৌথভাবে পদার্থবিজ্ঞানে নোবেল পুরস্কার লাভ করেন। দুর্বল মিথস্ক্রিয়ার ক্ষেত্রে প্যারিটি লঙ্ঘনের সূত্র ব্যবহারের জন্যই তারা এই পুরস্কার লাভ করেছিলেন। এই আবিষ্কারটি পরীক্ষার মাধ্যশে প্রমাণ করেছিলেন চীনা বিজ্ঞানী চিয়েন-শিয়ুং উ। লি এবং ইয়াং ছিলেন প্রথম চীনা নোবেল বিজয়ী। অবশ্য ১৯৬২ সাল থেকে তাদের সম্পর্ক খারাপ হতে থাকে। কারণ ইয়াং আবিষ্কারটি নিজে আগে করেছেন বলে দাবী করতে থাকেন। এখনও লি'র সাথে ইয়াংয়ের এ বিষয়ক বিতর্ক রয়েছে।

## পুরস্কার ও সম্মাননা
* পদার্থবিজ্ঞানে নোবেল পুরস্কার (১৯৫৭)
* আলবার্ট আইনস্টাইন পুরস্কার (১৯৫৭)
* জি বিউড মেডেল, কলেজ দ্য ফ্রান্স (১৯৬৯,১৯৭৭)
* গ্যালিলিও গ্যালিলি মেডেল (১৯৭৯)
* অর্ডার অফ মেরিট, গ্র্যান্প অফিসিয়ালে, ইতালি (১৯৮৬)
* সাইন্স ফর পিস পুরস্কার (১৯৯৪)
* চীনা জাতীয় আন্তর্জাতিক সহযোগিতা পুরস্কার (১৯৯৫)
* ছোট্ট গ্রহ ৩৪৪৩-এর নাম রাখা হয়েছে টি ডি লি গ্রহ (১৯৯৭)
* নিউ ইয়র্ক সিটি সাইন্স পুরস্কার (১৯৯৭)
* পোপ জোয়ানেস পাউলাস মেডেল (১৯৯৯)
* ২ মিনিস্টেরো ডেল ইন্টারনো মেডেল অফ দ্য গভার্নমেন্ট অফ ইতালি (১৯৯৯)
* নিউ ইয়র্ক একাডেমি অফ সাইন্স পুরস্কার (২০০০)
* দ্য অর্ডার অফ দ্য রাইজিং সান, গোল্ড অ্যান্ড সিলভার স্টার, জাপান (২০০৭)

## তথ্য উৎস
* 
* 
* 
* 
* 
* 
* 
* 

## বহিঃসংযোগ
* T.D. Lee's English Home Page
* T.D. Lee's Home Page at Columbia University
* Nobel bio 
* Brookhaven National Laboratory: Tsung-Dao Lee Appointed as Member of the Pontifical Academy of Sciences 
* Celebration of T.D. Lee's 80th Birthday and the 50th Anniversary of the Discovery of Parity Non-conservation

বিষয়শ্রেণী:১৯২৬-এ জন্ম
বিষয়শ্রেণী:চীনা-মার্কিন
বিষয়শ্রেণী:চীনা পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:কণা পদার্থবিজ্ঞানী
বিষয়শ্রেণী:মাতেউচি পদক বিজয়ী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:ইনস্টিটিউট ফর অ্যাডভান্সড স্টাডির শিক্ষক
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রে চীনা অভিবাসী
বিষয়শ্রেণী:২০২৪-এ মৃত্যু
বিষয়শ্রেণী:২১শ শতাব্দীর মার্কিন পদার্থবিজ্ঞানী
তোনারি নো তোতোরো

১৯৮৮ সালে মুক্তিপ্রাপ্ত চলচ্চিত্র। এটি হায়াও মিয়াজাকির চিত্রনাট্যে পরিচালিত এবং স্টুডিও জিবলি কর্তৃক প্রযোজিত। চলচ্চিত্রটি ১৯৮৮ সালে আনিমেজ আনিমে গ্রান্ড প্রিক্স পুরস্কার অর্জন করে। ডিজনি ৭ মার্চ, ২০০৬ সালে ছবিটি পুনরায় মুক্তি দেয়।

## চরিত্র
; সাৎসুকি কুসাকাবে *| Satsuki Kusakabe*
: ১১ বছর বয়সী মেয়ে। সাৎসুকি হচ্ছে মে'র বড় বোন। সাৎসুকি প্রচলিত জাপানী বর্ষলিপির পঞ্চম মাস, যা কিনা ইংরেজি মে মাসের সমতূল্য।

; মেই কুসাকাবে *| Mei Kusakabe* 
: সাৎসুকির চার বৎসর বয়সী বোন। তার নাম ইচ্ছাকৃতভাবেই তার বড় বোনের নামকে প্রতিধ্বনি করে রাখা হয়েছে এটা প্রমাণ করতে যে মূল কাহিনিতে একটাই চরিত্র ছিলো। সেটা পরে বড় বোন এবং ছোট বোন দুটি চরিত্রে ভাগ করে দেওয়া হয়েছে।

; তাৎসু কুসাকাবে *| Tatsuo Kusakabe*
: মেয়েদের বাবা, টোকিও বিশ্ববিদ্যালয়ে প্রত্নতত্ত্ব এবং নৃতত্ত্ব বিভাগে কাজ করেন।

; ইয়াসুকো কুসাকাবে *| Yasuko Kusakabe*
: মেয়েদের মা, অজ্ঞাত এক অসুস্থতার কারণে (পরিচালকের দেওয়া তথ্যমতে এটা ছিলো যক্ষ্মা) সিচিকোকুয়ামা হাসপাতালে চিকিৎসাধীন। সিচিকোকুয়ামা হাসপাতাল যক্ষ্মা রোগের চিকিৎসার জন্য সুপরিচিত। মিয়াজাকির মা ছোটকালে যক্ষ্মা রোগে আক্রান্ত হয়েছিলেন।

; তোতোরো *| Totoro*
: ধূসর-সাদা, কমপক্ষে তিন মিটার লম্বা, বন্ধুভাবাপন্ন বনের ভূত। *[[তোতোরো]]* হচ্ছে মে'র তোরোরু শব্দের ভুল উচ্চারন। তোরোরু জাপানি শব্দ, মানে "ট্রল" বা লনওয়ার্ড। ছবিতে এই রকম আরও দুটি চরিত্র আছে, তাদের নামও "তোতোরো"; বড় ধূসর তোতোরোর নাম হচ্ছে "ও-তোতোরো" বা "মিমিনজুকো", মাঝারিটার নাম হচ্ছে "চূ-তোতোরো" বা "জুকো", আর ছোটোটার নাম হচ্ছে "চিবি-তোতোরো" বা "মিনি"।

; কানতা ওগাকি *| Ōgaki Kanta*
: গ্রামের কিশোর, সাসুস্কির প্রতি ঝোঁক আছে। মিয়াজাকির নিজের মতো এই চরিত্রটিও কার্টুন আর প্লেন পছন্দ করে।

; গ্রানী *| Granny*
: কান্তার দাদী, যিনি মাঝে মাঝে মেয়েদের দেখে রাখেন।

; ক্যাটবাস *| Nekobasu*
: ক্যাটবাস যেটা কিনা বদলে একটা যাত্রীবাহী বাস হয়ে যায়। জাপানি লোকপ্রচলিত সংস্কার বা কুসংস্কার হলো, যদি বিড়ালের যথেষ্ট বয়স হয়, সে দেহ-পরিবর্তন করার জাদু অর্জন করে। তাকে তখন "বাকেনেকো" বলে ডাকা হয়। বেশ কিছু জিবলির চলচ্চিত্রে "বাকেনেকো"র উল্লেখ আছে।

## গল্পসূত্র

## তোতোরো এবং সিন্তো

## তথ্যসূত্র

## বহিঃসংযোগ

* 

বিষয়শ্রেণী:১৯৮৮-এর চলচ্চিত্র
বিষয়শ্রেণী:অ্যানিমে চলচ্চিত্র
বিষয়শ্রেণী:১৯৮৮-এর অ্যানিমে
বিষয়শ্রেণী:কল্পকাহিনীমূলক শিশু চলচ্চিত্র
বিষয়শ্রেণী:হায়াও মিয়াজাকি পরিচালিত চলচ্চিত্র
বিষয়শ্রেণী:ডিজনি পরিচালিত চলচ্চিত্র
বিষয়শ্রেণী:জাপানি ভাষার চলচ্চিত্র
বিষয়শ্রেণী:স্টুডিও জিবলির চলচ্চিত্র
বিষয়শ্রেণী:১৯৮৮-এর জাপানি চলচ্চিত্র
বিষয়শ্রেণী:জাপানের পটভূমিতে চলচ্চিত্র
বিষয়শ্রেণী:নাট্য অ্যানিমে ও মাঙ্গা
বিষয়শ্রেণী:পলায়ন সম্পর্কে চলচ্চিত্র
শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার

**শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার** একাডেমি পুরস্কারগুলোর একটি যা প্রতি বছর প্রদান করা হয়। শ্রেষ্ঠ প্রামাণ্য চিত্রের জন্য ১৯৪২ সাল থেকে এই পুরস্কারটি প্রদান করা হচ্ছে।

## বিজয়ী ও মনোনীতদের তালিকা
### ১৯৪০-এর দশক

### ১৯৫০-এর দশক

### ১৯৬০-এর দশক

### ১৯৭০-এর দশক

### ১৯৮০-এর দশক

### ১৯৯০-এর দশক

### ২০০০-এর দশক

## তথ্যসূত্র

বিষয়শ্রেণী:একাডেমি পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
পাভেল আলেক্সেইয়েভিচ চেরেংকভ

**পাভেল আলেক্সেইয়েভিচ চেরেংকভ** (রুশ ভাষা: Павел Алексеевич Черенков) (২৮ জুলাই ১৯০৪ - জানুয়ারি ৬, ১৯৯০) ছিলেন রুশ পদার্থবিজ্ঞানী। তিনি ১৯৫৮ সালে অন্য দুজন রুশ পদার্থবিজ্ঞানী ইলিয়া মিখাইলোভিচ ফ্রাংক এবং ইগর তাম সাথে যৌথভাবে পদার্থবিজ্ঞানে নোবেল পুরস্কার লাভ করেন। চেরেংকভ-ভাভিলভ ক্রিয়া আবিষ্কার এবং এর বিভিন্ন রুপ নির্ণয়ের জন্য তারা এই পুরস্কার পেয়েছিলেন।

## জীবনী
চেরেংকভ ১৯০৪ সালে রাশিয়ার ভরনেজ ওবলাস্ট অঞ্চলের নিঝনিয়াইয়া টিগলা গ্রামে জন্মগ্রহণ করেন। তার বাবা আলেক্সেই চেরেংকভ এবং মা মারিয়া চেরেংকভ। তিনি ১৯২৮ সালে ভরনেজ স্টেট বিশ্ববিদ্যালয় থেকে পদার্থবিজ্ঞান এবং গণিত বিষয়ে স্নাতক শিক্ষা সম্পন্ন করেন। ১৯৩০ সালে লেবেদফ ইনস্টিটিউট অফ ফিজিক্স-এ একটি গবেষণা পদে কাজ শুরু করেন। একই বছর তিনি রুশ সাহিত্যের অধ্যাপক এ এম পুতিনসেভের মেয়ে মারিয়া পুতিনসেভকে বিয়ে করেন। তাদের ঘরে দুই সন্তানের জন্ম হয়; ছেলে আলেক্সেই এবং মেয়ে এলেনা।

১৯৪০ সালে চেরেংকভকে উক্ত ইনস্টিটিউটে সেকশন লিডার পদে পদোন্নতি পান এবং একই সময় তাকে পদার্থ-গাণিতিক বিজ্ঞানের ডক্টর ডিগ্রিতে ভূষিত করা হয়। ১৯৫৩ সালে তিনি পরীক্ষণমূলক পদার্থবিজ্ঞানের অধ্যাপক হিসেবে আত্মপ্রকাশ করেন। ১৯৫৯ সালে তিনি লেবেদেফ ইনস্টিটিউটিএর ফটো-মেস প্রক্রিয়া বিষয়ক গবেষণাগার প্রতিষ্ঠা করে তার নেতৃত্ব দিতে থাকেন। ১৪ বছর তিনি অধ্যাপনায় নিযুক্ত ছিলেন। ১৯৭০ সালে তিনি সোভিয়েত ইউনিয়নের বিজ্ঞান একাডেমিতে একজন শিক্ষাবিদ হিসেবে নিযুক্ত হন। চেরেংকভ ১৯৯০ সালের ৬ জানুয়ারি রাশিয়ার মস্কোতে মৃত্যুবরণ করেন। তাকে নভোদেভিচি সমাধিক্ষেত্রে সমাধিস্থ করা হয়।
## পুরস্কার ও সম্মাননা
চেরেংকভকে দুটি স্ট্যালিন পুরস্কার দেওয়া হয়েছিল। প্রথমটি, ভাভিলভ, ফ্রাঙ্ক এবং তামমের সাথে যৌথভাবে ১৯৪৬ সালে পান এবং আরেকটি ১৯৫২ সালে দ্বিতীয় স্ট্যালিন পুরস্কার পেয়েছিলেন। তিনি ১৯৭৭ সালে ইউএসএসআর রাজ্য পুরস্কারে ভূষিত হন। ১৯৫৮ সালে, তিনি পদার্থবিজ্ঞানে নোবেল পুরস্কারে ভূষিত হন। চেরেংকভ ১৯৮৪ সালে সোভিয়েত ইউনিয়নের হিরো অফ সোশ্যালিস্ট লেবার উপাধিতে ভূষিত হন। চেরেনকভ সোভিয়েত ইউনিয়নের কমিউনিস্ট পার্টির সদস্য ছিলেন।

## বিশেষ দ্রষ্টব্য
* রবার্ট এ হাইন ১৯৪৬ সালে  রচিত বিজ্ঞান কল্পকাহিনী "চেরেংকভ ড্রাইভ" সম্ভবত চেরেংকভের গবেষণাকর্ম।

## তথ্যসূত্র

## বহ<nowiki/>িঃসং<nowiki/>যোগ
* চেরেংকভের ছবি – রাশিয়ান,১৯৫৮

বিষয়শ্রেণী:১৯০৪-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:রুশ উদ্ভাবক
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:সোভিয়েত পদার্থবিজ্ঞানী
বিষয়শ্রেণী:রুশ পদার্থবিজ্ঞানী
বিষয়শ্রেণী:রুশ নোবেল বিজয়ী
বিষয়শ্রেণী:কণা পদার্থবিজ্ঞানী
বিষয়শ্রেণী:সোভিয়েত নোবেল বিজয়ী
বিষয়শ্রেণী:স্তালিন পুরস্কার বিজয়ী
বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য
ইলিয়া ফ্রাংক

**ইলিয়া মিখাইলোভিচ ফ্রাংক** (রুশ ভাষা: Илья́ Миха́йлович Франк) (অক্টোবর ২৩, ১৯০৮ - জুন ২২, ১৯৯০) ছিলেন সোভিয়েত পদার্থবিজ্ঞানী। তিনি ১৯৫৮ সালে অপর দুজন রুশ পদার্থবিজ্ঞানী পাভেল আলেক্সেইয়েভিচ চেরেংকভ এবং ইগর ইয়েভ্‌গেনিয়েভিচ তামের সাথে যৌথভাবে পদার্থবিজ্ঞানে নোবেল পুরস্কার লাভ করেন। চেরেংকভ বিকিরণ সংক্রান্ত ঘটনাসমূহ ব্যাখ্যা করার জন্য তিনি এই পুরস্কার পেয়েছিলেন।

ফ্রাংক ১৯৩০ সালে মস্কো স্টেট বিশ্ববিদ্যালয় থেকে স্নাতক হন। ১৯৩৪ সালে তিনি আবিষ্কার করেন যে, পানির মধ্য দিয়ে অতি উচ্চ বেগে ভ্রমণকারী আয়নিত কণা আলো নিঃসরণ করে। ফ্রাংক এবং তাম এই ঘটনাটির তাত্ত্বিক ব্যাখ্যা দাড় করান। তারা বলেন, একটি কণা যখন কোন আলোকীয়ভাবে স্বচ্ছ মাধ্যমের মধ্য দিয়ে উক্ত মাধ্যমে আলোর বেগের চেয়ে বেশি বেগে ভ্রমণ করে তখন এ ধরনের ঘটনা ঘটে। এই আবিষ্কারের ফলে উচ্চ গতির নিউক্লীয় কণাসমূহের গতি চিহ্নিতকরণ এবং পরিমাপের জন্য নতুন পদ্ধতি উদ্ভাবিত হয়। তাই কণা পদার্থবিজ্ঞান সংশ্লিষ্ট গবেষণার ইতিহাসে এটি গুরুত্বপূর্ণ অবদান রাখতে পেরেছিল।

এই আবিষ্কার ছাড়াও ফ্রাংক চেরেংকভ ও তামের সাথে মিলে ইলেকট্রন বিকিরণ সংক্রান্ত গবেষণায় অংশ নেন। এছাড়াও গামা রশ্মি এবং নিউট্রন রশ্মি বিষয়ক গবেষণায়ও তিনি বিশেষজ্ঞ ছিলেন। ১৯৪৪ সালে তিনি মস্কো স্টেট বিশ্ববিদ্যালয়ের পদার্থবিজ্ঞান বিভাগের প্রধান নিযুক্ত হন। আর ১৯৪৬ সালে সোভিয়েত ইউনিয়নের বিজ্ঞান একাডেমির সদস্য নির্বাচিত হন।

## তথ্যসূত্র

## বহিঃসংযোগ
* ইলিয়া মিখাইলোভিচ ফ্রাংক এবং; তথ্য উৎস ও ছবি

বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:রুশ পদার্থবিজ্ঞানী
বিষয়শ্রেণী:রুশ নোবেল বিজয়ী
বিষয়শ্রেণী:১৯০৮-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:সোভিয়েত নোবেল বিজয়ী
বিষয়শ্রেণী:সোভিয়েত পদার্থবিজ্ঞানী
বিষয়শ্রেণী:স্তালিন পুরস্কার বিজয়ী
ইগর তাম

**ইগর ইয়েভ্‌গেনিয়েভিচ তাম** (রুশ ভাষা: И́горь Евге́ньевич Та́мм) (জুলাই ৮, ১৮৯৫ - এপ্রিল ১২, ১৯৭১) ছিলেন বিখ্যাত সোভিয়েত পদার্থবিজ্ঞানী। তিনি ১৯৫৮ সালে অপর দুজন রুশ পদার্থবিজ্ঞানী পাভেল আলেক্সেইয়েভিচ চেরেংকভ এবং ইলিয়া মিখাইলোভিচ ফ্রাংকের সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের পুরস্কার প্রাপ্তির কারণ ছিল চেরেংকভ-ভাভিলভ ক্রিয়া আবিষ্কার এবং এর বিভিন্ন রুপ নির্ণয়।

## জীবনী
তাম রুশ সাম্রাজ্যের (বর্তমান রাশিয়া) ভ্লাদিভস্তকে জন্মগ্রহণ করেন। তার প্রাথমিক শিক্ষা সম্পন্ন হয় এলিসাবেথগ্রাদে যে স্থানটি বর্তমানে ইউক্রেনের কিরোভোহ্‌রাদের অন্তর্ভুক্ত। ১৯১৩-১৯১৪ সালে তিনি তার জিমন্যাসিয়াম পর্যায়ের স্কুল বন্ধু বরিস হেসেন-এর সাথে এডিনবরা বিশ্ববিদ্যালয়ে অধ্যয়ন করেন। সেখান থেকে মস্কো স্টেট বিশ্ববিদ্যালয়ে চলে যান এবং সেখান থেকেই ১৯১৮ সালে স্নাতক হন। ১৯২৮ সালে ইগর তাম কয়েক মাস লিডেন বিশ্ববিদ্যালয়ে পল এরেনফেস্টের সাথে কাটান।

১৯৪৫ সালে তাম বহুকায় পদার্থবিজ্ঞানের ক্ষেত্রে একটি নতুন আসন্নীকরণ পদ্ধতির উন্নয়ন ঘটান। ১৯৫০ সালে সিডনি ড্যানকফ স্বাধীনভাবে এই একই পদ্ধতি আবিষ্কার করেছিলেন। তাই একে বর্তমানে তাম-ড্যানকফ আসন্নীকরণ বলা হয়।

## তথ্যসূত্র

## তথ্যসূত্র এবং প্রাসঙ্গিক অধ্যয়ন
* L. I. Mandelshtam, I. E. Tamm "The uncertainty relation between energy and time in nonrelativistic quantum mechanics", Izv. Akad. Nauk SSSR (ser. fiz.) **9**, 122-128 (1945). English translation: J. Phys. (USSR) **9**, 249-254 (1945).

বিষয়শ্রেণী:১৮৯৫-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:সোভিয়েত পদার্থবিজ্ঞানী
বিষয়শ্রেণী:রুশ পদার্থবিজ্ঞানী
বিষয়শ্রেণী:রুশ উদ্ভাবক
বিষয়শ্রেণী:কণা পদার্থবিজ্ঞানী
বিষয়শ্রেণী:এস্তোনীয়-রুশ
বিষয়শ্রেণী:এডিনবরা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রুশ ইহুদি
বিষয়শ্রেণী:জার্মান বংশোদ্ভূত রুশ ব্যক্তি
বিষয়শ্রেণী:সোভিয়েত নোবেল বিজয়ী
বিষয়শ্রেণী:স্তালিন পুরস্কার বিজয়ী
জিরাফ

**জিরাফ** একটি বন্য প্রাণী। বনের বিশেষ বিশেষ জায়গায় এদেরকে দলবেঁধে চলাফেরা করতে দেখা যায়। জিরাফের গায়ে আঁকাবাঁকা দাগ থাকে। তবে দুটি জিরাফের গায়ের দাগ কখনোই একরকম হয় না।

## গঠন
পৃথিবীর সবচাইতে লম্বা প্রাণী হিসেবে জিরাফের অবস্থান। দৈর্ঘ্য একটি জিরাফ প্রায় ১৯ ফুট পর্যন্ত লম্বা হয়। এছাড়া জিরাফের লম্বা উঁচু বলে উচ্চতম প্রাণীদের ক্ষেত্রে জিরাফের অবস্থান প্রথম সারিতে। এদের দৃষ্টিশক্তি খুব প্রখর। ফলে বহুদূরের শত্রুকেও জিরাফ সহজেই দেখতে পারে। এছাড়া জিরাফ খুব জোরে দৌড়াতে পারে। আক্রমণের শিকার হলে জিরাফকে ঘণ্টায় প্রায় ৫৬ কিলোমিটার বেগে দৌড়াতে দেখা গেছে।
জন্মের সময় একটি জিরাফ প্রায় ৬ ফুট লম্বা হয় এবং এর ওজন থাকে গড়ে ৬৮ কেজি। অনেক জিরাফের মাথায় দুইটি বা চারটি ভোঁতা শিং থাকে। জিরাফের জিভ খুব লম্বা। নিজের কান পরিষ্কারের জন্য জিরাফ তার প্রায় ২১ ইঞ্চি লম্বা জিভ ব্যবহার করে।

## স্বভাব ও প্রকৃতি
থাম্ব|একটি জিরাফ গাছের পাতা খাচ্ছে
জিরাফ মূলত নিরীহ স্বভাবের প্রাণী। তবে আক্রান্ত হলে যুদ্ধংদেহী রূপ ধারণ করে। জিরাফ মূলত সিংহ, বন্য কুকুর ও হায়েনা দ্বারা আক্রান্ত হয়। প্রতি বছর সিংহের আক্রমণে বেশ কিছু জিরাফ মারা যায়। তবে একটি পূর্ণবয়স্ক জিরাফকে সিংহ খুব সহজে আক্রমণ করতে চায় না, কারণ জিরাফের লাথির আঘাতে সিংহ মারাত্মক আহত হতে পারে। জিরাফের লাথির আঘাতে সিংহ মারা যাওয়ার ঘটনাও ঘটে অহরহ। তাই শিশু ও অপেক্ষাকৃত দুর্বল জিরাফই সিংহের আক্রমণে মারা পড়ে। তবে বাচ্চা জিরাফকে আক্রমণ করার সময় সিংহকেও সাবধানে থাকতে হয়। কারণ বাচ্চা জিরাফের আশেপাশে মা জিরাফ থাকে। এছাড়া দলবদ্ধভাবে চলাফেরা করার সময় সিংহ কখনো জিরাফকে আক্রমণ করে না।
এছাড়া আক্রমণের ভয়ে জিরাফ কখনো বসে ঘুমায় না বা বিশ্রাম নেয় না। কারণ জিরাফের বসতে যেমন সময় লাগে প্রচুর, তেমনি বসা থেকে দাঁড়াতেও অনেক সময় নেয়। এছাড়া প্রকৃতিগতভাবেই জিরাফ লম্বা হওয়ায় বসতে স্বাচ্ছন্দ্যবোধ করে না। তবে দলগতভাবে থাকা অবস্থায় কিছু কিছু জিরাফ মাঝে মাঝে বসে বিশ্রাম নেয়।
জল পান করা, ঘুমানো কিংবা দিনের বেলা বিশ্রামের সময় অন্তত একটি জিরাফ আশেপাশে নজর রাখে শত্রুর উপস্থিতি জানানোর জন্য। খুব নিচু আওয়াজে এরা পরস্পরের সঙ্গে যোগাযোগ রক্ষা করে চলে। এদের গলার আওয়াজ ২০ হার্জেরও নিচে। ফলে জিরাফের আওয়াজ মানুষ শুনতে পায় না।
জিরাফ সাধারণত নিজেদের মধ্যে লড়াই করে না। তবে খেলাধুলা করার সময় কিংবা খুব বেশি রাগান্বিত হলে পুরুষ জিরাফরা মাঝেমধ্যে একে অন্যের সাথে করে।

## আহার
জিরাফের প্রধান খাদ্য গাছের পাতা। বিশেষ করে অ্যাকাশিয়া গাছের পাতা এদের খুব প্রিয়। যদিও এই গাছ বেশ উঁচু হয়, কিন্তু লম্বা গলার জন্য জিরাফ খুব সহজেই এই গাছের পাতা খেতে পারে। যে কারণে যে এলাকায় অ্যাকাশিয়া গাছ বেশি দেখা যায়, সেখানে জিরাফের দেখা মেলে বেশি বেশি।জিরাফের আরেকটি প্রধান বৈশিষ্ট্য হচ্ছে এরা উটের মতো জল না পান করে দীর্ঘদিন কাটিয়ে দিতে পারে। স্বাভাবিকভাবে একটানা সাতদিন জল না খেলেও এদের কোনো সমস্যা হয় না। গাছের পাতায় যে জল থাকে, তা দিয়েই তাদের চাহিদা মিটে যায়।

## তথ্যসূত্র

বিষয়শ্রেণী:আফ্রিকার স্তন্যপায়ী
বিষয়শ্রেণী:মেরুদণ্ডী প্রাণী
বিষয়শ্রেণী:চতুষ্পদী প্রাণী
বিষয়শ্রেণী:যুগ্ম ক্ষুরযুক্ত চতুষ্পদ
বিষয়শ্রেণী:ক্ষুরযুক্ত চতুষ্পদ
বিষয়শ্রেণী:সাহারা-নিম্ন আফ্রিকার প্রাণিকুল
বিষয়শ্রেণী:তৃণভোজী স্তন্যপায়ী প্রাণী
একাডেমি সম্মানসূচক পুরস্কার

**একাডেমি সম্মানসূচক পুরস্কার** একাডেমি পুরস্কারগুলোর একটি যা ১৯২৮ সাল থেকে অনিয়মিতভাবে প্রদান করা হচ্ছে। একাডেমি অফ মোশন পিকচার আর্টস অ্যান্ড সাইন্সেস এটি প্রদান করে। চলচ্চিত্রের যে বিষয়গুলো অস্তিত্বশীল একাডেমি পুরস্কারের কোন ক্ষেত্রের মধ্যে পড়েনা সেগুলোকে পুরস্কৃত করার জন্যই এর প্রচলন করা হয়। বর্তমানে মূলত আজীবন অর্জনের ভিত্তিতে এই পুরস্কার দেয়া হয়ে থাকে।

## বিজয়ীদের তালিকা
:[সূত্র: যেসব বছরের জন্যে **বিশেষ পুরস্কার** এবং **সম্মানসূচক পুরস্কার** বিজয়ীগণ তাদের পুরস্কার পেয়েছেন এবং বার্ষিক একাডেমি পুরস্কার অনুষ্ঠান যেখানে তারা পুরস্কার গ্রহণ করেছেন তা বাক্যাংশ দ্বারা আলাদা করা হয়েছে। এই তালিকাটি *অফিসিয়াল একাডেমি অ্যাওয়ার্ডস ডাটাবেজ* এবং ওয়েব -ভিত্তিক এএমপিএএস -এর আনুষ্ঠানিক নথিপত্র অনুযায়ী তৈরি হয়েছে।]

বব হোপকে চারটি ভিন্ন অনুষ্ঠানে সম্মাননা দেওয়া হয়।

### ১৯২০-এর দশক

### ১৯৩০-এর দশক

### ১৯৪০-এর দশক

### ১৯৫০-এর দশক

### ১৯৬০-এর দশক

### ১৯৭০-এর দশক

* * (Posthumous)

### ১৯৮০-এর দশক

### ১৯৯০-এর দশক

### ২০০০-এর দশক

### ২০১০-এর দশক

## টীকা

## তথ্যসূত্র
* "Academy Award Statistics". *Official Academy Awards Database*. Accessed July 28, 2008.
* "Honorary Award" . *[[Academy of Motion Picture Arts and Sciences]]*, *oscars.org* (official website). Accessed July 28, 2008. (2 pages.)
* "Honorary Awards: Special Awards and Honorary Awards". Searchable *Awards Database*. *Official Academy Awards Database*. Accessed July 28, 2008.

বিষয়শ্রেণী:একাডেমি পুরস্কার
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:আজীবন সম্মাননা পুরস্কার
শাক সবজি

thumbnail|ফিলিপাইনের শাক-সবজির বাজার
**শাক সবজি** সাধারনভাবে মানুষের খাদ্যপোযোগী উদ্ভিদ ও তার অঙ্গসমূহকে শাকসবজি বা শুধুই শাক অথবা সবজি বলা হয়ে থাকে। কেবল শাক সবজি খাওয়া ব্যক্তিদের শাকাহারি বা নিরামিষভোজী বলা হয়। সাধারণত গাছের পাতা যা ভাজি করে খাওয়া হয়, তাকে শাক বলা হয়। যেমন লাল শাক, পুঁই শাক, কলমি শাক প্রভৃতি।

শব্দটি "সবজি" কিছুটা নির্বিচারে, এবং মূলত রন্ধনসম্পর্কীয় এবং সাংস্কৃতিক ঐতিহ্যির দ্বারা সংজ্ঞায়িত করা হয়। এটা সাধারণত ফল, বাদাম এবং খাদ্যশস্য হিসাবে উদ্ভিদ থেকে প্রাপ্ত অন্যান্য খাদ্য এবং ডাল বীজ সবজি হিসাবে অন্তর্ভুক্ত করা হয়েছে। এখনও জীববিজ্ঞানে উদ্ভিজ্জ শব্দের মূল অর্থ "উদ্ভিদ জগৎ" এবং "উদ্ভিজ্জ সমন্ধে" হিসাবে, গাছের সমস্ত ধরনের বর্ণনা করে। মূলত, সবজি উৎপাদনকারী প্রথম বন থেকে সংগ্রহ করেছিল এবং সম্ভবত এভাবেই জীবনের একটি নতুন সংযোজন কৃষি নামে বিকশিত হলে ৭,০০০ খ্রিস্টপূর্বাব্দে সময়ের ১০,০০০ বিসি, সময়, বিশ্বের বিভিন্ন অংশের মধ্যে চাষাবাদ শুরু হয়। প্রথমে স্থানীয়ভাবে চাষাবাদ বৃদ্ধি পায়, কিন্তু পরবর্তী সময়, বাণিজ্য গার্হস্থ্য ধরনের চাষাবাদ করায় অন্য কোথাও থেকে বহিরাগত ফসল আনা হত। আজকাল অধিকাংশ সবজি মৌসুমী ফসল হিসেবে সারা বিশ্বজুড়ে সবজি জন্মায়, এবং ফসল কম উপযুক্ত স্থানেও ভালভাবে চাষ করা যেতে পারে। চীন সবজির বৃহত্তম উৎপাদনকারী দেশ, এবং কৃষি পণ্য বিশ্ব বাণিজ্য ভোক্তাদের জন্য রপ্তানি করা যায়। উৎপাদন স্কেলে একটি পণ্য ফসলের সুবিশাল acreages সঙ্গে কৃষি বাণিজ্য খাদ্য জন্য পরিবারের চাহিদা মেটায়,এবং কৃষকদের জীবিকার পরিবর্তিন হয়। সবজি উৎপাদন নির্ভর করে, ফসল ফলানো, সংরক্ষণকারী, প্রক্রিয়াজাতকরণ ও বিপণন এর উপর। সবজি কাঁচা খাওয়া যায় বা রান্না করেও খাওয়া যায়, যা মানুষের পুষ্টির জন্য একটি গুরুত্বপূর্ণ ভূমিকা পালন করে। এতে চর্বি ও শর্করা খুব কম পরিমাণ রয়েছে, কিন্তু ভিটামিন, খনিজ পদার্থ এবং ফাইবার উচ্চ মাত্রায় বিদ্যমান। অনেক দেশের সরকার প্রচুর ফল এবং সবজি চাষে তাদের নাগরিকদের উৎসাহিত করে।

## তথ্যসূত্র

## আরো পড়ুন
* Munro, Derek B., Small, E. 1997 *[https://web.archive.org/web/20071225163423/http://pubs.nrc-cnrc.gc.ca/eng/books/books/9780660195032.html Vegetables of Canada.]* NRC Research Press, Ottawa 

## বহিঃসংযোগ

* Photo ID of Vegetables  by Capt. Pawanexh Kohli
* UC Vegetable & Research Information Center
* Michigan Vegetable Information Network
* Fruits and Vegetables – Your Reference to Fruits and Vegetables, Veg Recipes, Healthy Diet, Healthy Life and Food Tips, Storage Information, Suppliers Directory.

বিষয়শ্রেণী:সবজি
বিষয়শ্রেণী:খাদ্যের ধরন
বিষয়শ্রেণী:কৃষিপণ্য
বাওবাব

**বাওবাব গাছ** Adansonia গণের অন্তর্ভুক্ত। এই গাছ মূলত পাওয়া যায় শুষ্কভূমিতে। বিশেষত আফ্রিকা এবং আরবের মরু অঞ্চলের বৃক্ষহীন তৃণভূমিতে এই গাছ দেখা যায়। আফ্রিকা, আরব এবং অস্ট্রেলিয়া এর আদি নিবাস।

## বৈশিষ্ট্য
এই গাছের মূল বৈশিষ্ট্য হচ্ছে গাছটি একহারা গড়নের। মাটি থেকে বিশাল আকারের কাণ্ড লম্বা হয়ে সোজা উপরের দিকে উঠে গেছে। একেবারে মাথায় ঝোপঝাড়ের মতো কিছু ডালপালা ছড়ানো আছে। দেখে মনে হয় ছাতার মতো। তবে পাতাগুলো এমন যে দূর থেকে দেখে কেউ ভুল করে ভাবতে পারে গোড়া থেকে গাছটিকে উপড়ে নিয়ে মাথার দিকটা মাটিতে পুঁতে ফেলা হয়েছে এবং গাছের শিকড়বাকড়গুলো উপরের দিকে ছড়ানো। তবে বছরের বারো মাসের মধ্যে নয় মাসই এই গাছে কোনো পাতা থাকে না। পত্রমোচী বাওবাব শিমুল গোত্রীয়, তাই পাতা তদ্রূপ। শীতে পাতা ঝরে যায় তখন একে অনেকটা মরা গাছের মতো দেখায়।গ্রীষ্মের শেষে নতুন পাতা জন্মায়। 
এই গাছ উচ্চতায় প্রায় ৭৫ ফুট লম্বা হয়। মরু অঞ্চলের গাছ বলে খুব কম পানিতেই এর প্রয়োজন মিটে যায়। বর্ষাকালে এই গাছ তার দীর্ঘ কাণ্ডের মধ্যে পানি জমিয়ে রাখে। সবচেয়ে অবাক বিষয় হলো, এই গাছ কয়েক হাজার বছর বেঁচে থাকে।

## উপকারিতা
বাওবাব গাছ মরু অঞ্চলের মানুষের অনেক উপকারে আসে। এই গাছের প্রতিটি অংশই মানুষের সরাসরি কাজে আসে। গাছের বাকল দিয়ে পোশাক ও শক্ত দড়ি তৈরি হয়। এই গাছের ফল খাওয়া যায় এবং পাতা থেকে চাটনি তৈরি করা যায়। এছাড়া এই গাছের পাতা থেকে বিভিন্ন ধরনের ওষুধও তৈরি হয়। গাছের কাণ্ড এতো বিশাল যে, এর গুড়ির গর্তে মানুষ বসবাস করতে পারে। মরু ঝড়ে মানুষ এই গাছের গুড়ির গর্তে আশ্রয় নিয়ে থাকে।
## চিত্রশালা
 
File:Adansonia digitata Baobab.JPG|*[[Adansonia digitata]]*
File:Derby boab, Western Australia.jpg|*[[Adansonia gregorii]]*
File:Rubostipaanjajavycmichaelhogan.jpg|*[[Adansonia rubrostipa]]*
File:Adansonia suarezensis.jpg|*[[Adansonia suarezensis]]*
File:Starr 080305-3303 Adansonia digitata.jpg| *[[Adansonia digitata]]* পাতা
File:Adansonia digitata (1).jpg| *[[Adansonia digitata]]* ফুল
File:Starr 070727-7661 Adansonia digitata.jpg| *[[Adansonia digitata]]* ফল
File:Interno del frutto del baobad Adansonia rubrostipa.JPG| *[[Adansonia rubrostipa]]*, inside the fruit
File:Baobab - seeds from one fruit, Adansonia digitata.jpg| *[[Adansonia digitata]]* seeds from the fruit
File:Baobab - fruit pulp elements detail - Adansonia digitata.jpg| Elements of the fruit pulp of *[[Adansonia digitata]]*: (clockwise from top right) whole fruit pulp chunks, fibers, seeds, powder from the pulp


## তথ্যসূত্র

বিষয়শ্রেণী:বৃক্ষ
বিষয়শ্রেণী:ঔষধি উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
বিষয়শ্রেণী:অস্ট্রেলিয়ায় উদ্ভূত ফল
শ্রেষ্ঠ চলচ্চিত্র বিভাগে একাডেমি পুরস্কার

**শ্রেষ্ঠ চলচ্চিত্রের জন্য একাডেমি পুরস্কার** হচ্ছে অন্যতম প্রধান একাডেমি পুরস্কার যা যুক্তরাষ্ট্রের একাডেমি অব মোশন পিকচার আর্টস অ্যান্ড সায়েন্সেস বছরের সেরা চলচ্চিত্রের জন্য এর প্রযোজকদের প্রদান করে থাকে। এটিই একমাত্র বিভাগ যার জন্য একাডেমির সকল সদস্য মনোনয়ন জমা দিতে পারে। শ্রেষ্ঠ চলচ্চিত্র বিভাগটিকে একাডেমি পুরস্কারগুলোর মধ্যে সবচেয়ে গুরুত্বপূর্ণ বিবেচনা করা হয়, কেননা এটি চলচ্চিত্রের পরিচালনা, চিত্রনাট্য, অভিনয়, সম্পাদনা, প্রযোজনা এবং অন্যান্য কাজের স্বীকৃতি হিসেবে প্রদান করা হয়। ১৯৭২ সাল থেকে পুরস্কারটি একাডেমি পুরস্কার অনুষ্ঠানের সর্বশেষ পুরস্কার হিসেবে ঘোষণা করা হয়। ২০২০ সালের আয়োজন পর্যন্ত ৫৬৩টি চলচ্চিত্র এ বিভাগে মনোনয়ন পেয়েছে এবং ৯২টি চলচ্চিত্র বিজয়ী ঘোষিত হয়েছে।

## বিজয়ী চলচ্চিত্রসমূহের তালিকা

### ১৯২০-এর দশক

### ১৯৩০-এর দশক

### ১৯৪০-এর দশক

### ১৯৫০-এর দশক

### ১৯৬০-এর দশক

### ১৯৭০-এর দশক

### ১৯৮০-এর দশক

### ১৯৯০-এর দশক

### ২০০০-এর দশক

### ২০১০-এর দশক

### ২০২০-এর দশক

## একাধিকবার বিজয়ী

;৩ বার
* স্যাম স্পাইজেল
* সল জ্যানৎস

;২ বার
* আর্থার ফ্রিড
* আলবার্ট এস. রুডি
* ক্লিন্ট ইস্টউড
* ডিডি গার্ডনার
* জেরেমি ক্লেইনার
* ব্রাঙ্কো লুস্টিগ
* রবার্ট ওয়াইজ

## আরও দেখুন
* গোল্ডেন গ্লোব পুরস্কার (সেরা চলচ্চিত্র - নাট্য)
* গোল্ডেন গ্লোব পুরস্কার (সেরা চলচ্চিত্র - সঙ্গীতধর্মী বা হাস্যরসাত্মক)
* শ্রেষ্ঠ চলচ্চিত্র বিভাগে বাফটা পুরস্কার

## তথ্যসূত্র

## বহিঃসংযোগ
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)
* Complete Downloadable List of Academy Award Nominees

বিষয়শ্রেণী:একাডেমি পুরস্কার
বিষয়শ্রেণী:সেরা চলচ্চিত্র পুরস্কার
বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:১৯২৯-এ প্রবর্তিত পুরস্কার
মেট্রো-গোল্ডউইন-মেয়ার

**মেট্রো-গোল্ডউইন-মেয়ার, ইনকরপোরেটেড** মার্কিন যুক্তরাষ্ট্রের একটি চলচ্চিত্র কোম্পানি। বিশ্বের অন্যতম প্রাচীন চলচ্চিত্র ষ্টুডিও। এই ষ্টুডিওটি *জেমস বন্ড* ও *রকি* ফ্রাঞ্চাইজের চলচ্চিত্রসমূহের জন্য বিখ্যাত। ২০২২ সাল হতে এটি অ্যামাজনের অধীনে রয়েছে। 

## প্রতিষ্ঠা
মার্কাস লোউ যখন **মেট্রো পিকচার**, **গোল্ডউইন পিকচারস** এবং **লুই বি মায়ার পিকচারে**র নিয়ন্ত্রণ অর্জন করেছিলেন তখন ১৯২৪ সালে ত্রয়ের সমন্বয়ে এমজিএম প্রতিষ্ঠিত হয়েছিল। 

## বহিঃসংযোগ
* Official site
* 
* 
* 
* How an Italian thug looted MGM, brought Credit Lyonnais to its knees, and made the Pope cry. DAVID MCCLINTICK.
* MGM Video Channel
* The Economist
* Jean-Yves Habarer 

বিষয়শ্রেণী:মার্কিন চলচ্চিত্র কোম্পানি
বিষয়শ্রেণী:১৯২৪-এ প্রতিষ্ঠিত
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:অ্যানিমেশন স্টুডিও
বিষয়শ্রেণী:মেট্রো-গোল্ডউইন-মেয়ার
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:দক্ষিণ ক্যালিফোর্নিয়ার চলচ্চিত্র
বিষয়শ্রেণী:১৯২৪-এ প্রতিষ্ঠিত মার্কিন কোম্পানি
বিষয়শ্রেণী:মার্কিন চলচ্চিত্র স্টুডিও
বিষয়শ্রেণী:লস অ্যাঞ্জেলেস ভিত্তিক কোম্পানি
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
টুয়েন্টিয়েথ সেঞ্চুরি স্টুডিওজ

**টুয়েন্টিয়েথ সেঞ্চুরি স্টুডিওজ, ইনকর্পোরেশন** (পূর্বে **টুয়েন্টিয়েথ-সেঞ্চুরি ফক্স ফিল্ম কর্পোরেশন** এবং **টুয়েন্টিয়েথ সেঞ্চুরি ফক্স ফিল্ম কর্পোরেশন** হিসাবে পরিচিত) একটি আমেরিকান চলচ্চিত্র স্টুডিও, যা ওয়াল্ট ডিজনি স্টুডিওজের একটি সহায়ক প্রতিষ্ঠান, ওয়াল্ট ডিজনি সংস্থার একটি বিভাগ। স্টুডিওটি লস অ্যাঞ্জেলেসের সেঞ্চুরি সিটি এলাকার ফক্স স্টুডিও লটে অবস্থিত। ওয়াল্ট ডিজনি স্টুডিওজ মোশন পিকচারগুলি টুয়েন্টিয়েথ সেঞ্চুরি স্টুডিওজ দ্বারা নির্মিত চলচ্চিত্রগুলি বিতরণ এবং বাজারজাত করে থাকে।

## সর্বোচ্চ আয়ের ব্যবসা সফল চলচ্চিত্র

## তথ্যসূত্র

## বহিঃসংযোগ
* 20thCenturyStudios.com
* 

বিষয়শ্রেণী:১৯৩৫-এ প্রতিষ্ঠিত বিনোদন কোম্পানি
বিষয়শ্রেণী:মার্কিন চলচ্চিত্র কোম্পানি
বিষয়শ্রেণী:ফক্স এন্টারটেইনমেন্ট গ্রুপ
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:টুয়েন্টিয়েথ সেঞ্চুরি ফক্স
বিষয়শ্রেণী:দক্ষিণ ক্যালিফোর্নিয়ার চলচ্চিত্র
বিষয়শ্রেণী:মার্কিন চলচ্চিত্র স্টুডিও
বিষয়শ্রেণী:লস অ্যাঞ্জেলেস ভিত্তিক কোম্পানি
বিষয়শ্রেণী:ডিজনি অধিগ্রহণ
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
প্যারামাউন্ট পিকচার্স

**প্যারামাউন্ট পিকচার্‌স করপোরেশন** মার্কিন যুক্তরাষ্ট্রের একটি চলচ্চিত্র নির্মাণ ও বণ্টনকারী কোম্পানি। ক্যালিফোর্নিয়া অঙ্গরাজ্যের লস অ্যাঞ্জল্‌সে এর সদর দপ্তর অবস্থিত। ১৯১২ সালে প্রতিষ্ঠিত এই কোম্পানিতে রয়েছে যুক্তরাষ্ট্রের প্রাচীনতম সচল স্টুডিও। এই স্টুডিও প্রতিষ্ঠার মাত্র কয়েকমাস পর ইউনিভার্সাল স্টুডিওস প্রতিষ্ঠিত হয়েছিল। এটি মিডিয়া কংগ্লোমিরেট প্রতিষ্ঠান ভায়াকম-এর মালিকানাধীন।

## বহিঃসংযোগ
* প্রাতিষ্ঠানিক ওয়েবসাইট
* 

বিষয়শ্রেণী:ভায়াকম
বিষয়শ্রেণী:১৯১২-এ প্রতিষ্ঠিত
বিষয়শ্রেণী:মার্কিন চলচ্চিত্র কোম্পানি
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:দক্ষিণ ক্যালিফোর্নিয়ার চলচ্চিত্র
বিষয়শ্রেণী:প্যারামাউন্ট পিকচার্স
বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক
বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি
বিষয়শ্রেণী:লস অ্যাঞ্জেলেস ভিত্তিক কোম্পানি
বিষয়শ্রেণী:ক্যালিফোর্নিয়ার ভূ-চিহ্ন
বিষয়শ্রেণী:মার্কিন কর্পোরেট সহযোগী প্রতিষ্ঠান
পিটার জ্যাকসন

**পিটার জ্যাকসন** (জন্ম: ৩১শে অক্টোবর, ১৯৬১) নিউজিল্যান্ডের বিখ্যাত চলচ্চিত্র পরিচালক। জে আর আর টোকিয়েন রচিত বিখ্যাত রূপকথার উপন্যাস দ্য লর্ড অফ দ্য রিংস অবলম্বনে তিনি একাধারে তিনটি চলচ্চিত্র নির্মাণ করে বিশেষ জনপ্রিয়তা অর্জন করেন। দ্য লর্ড অফ দ্য রিংস চলচ্চিত্র ত্রয়ী নামে পরিচিত এই ছবিগুলোর মধ্যে শেষটির কারণে তিনি একাডেমি পুরস্কার লাভ করেছেন।

## চলচ্চিত্রসমূহ
**পরিচালক**

## পুরস্কার এবং মনোনয়ন

## বহিঃসংযোগ

* 
* The official Peter Jackson fanclub
* In-depth interview about ''King Kong'' and future projects
* Peter Jackson at FEARnet
* Peter Jackson's trip from splatstick to RAF

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:নিউজিল্যান্ডীয় চলচ্চিত্র পরিচালক
বিষয়শ্রেণী:নিউজিল্যান্ডীয় চলচ্চিত্র প্রযোজক
বিষয়শ্রেণী:নিউজিল্যান্ডীয় চিত্রনাট্যকার
বিষয়শ্রেণী:শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি
বিষয়শ্রেণী:পুরুষ চিত্রনাট্যকার
বিষয়শ্রেণী:ওয়েলিংটন সিটির ব্যক্তিত্ব
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:নিউজিল্যান্ডীয় শতকোটিপতি
এমিলিও জিনো সেগরে

**এমিলিও জিনো সেগরে** (ফেব্রুয়ারি ১, ১৯০৫ - এপ্রিল ২২, ১৯৮৯) বিখ্যাত ইতালীয় পদার্থবিজ্ঞানী। তিনি প্রতিপ্রোটন আবিষ্কারের জন্য ১৯৫৯ সালে অপর বিজ্ঞানী ওয়েন চেম্বারলেইন-এর সাথে যৌথভাবে পদার্থবিজ্ঞানে নোবেল পুরস্কার লাভ করেন।

## জীবনী
সেগরে'র জন্ম ইতালির তিভোলিতে। তিনি ইউনিভার্সিটি অফ রোম লা সাপিয়েন্‌জাতে প্রকৌশলের ছাত্র হিসেবে ভর্তি হন। ১৯২৭ সালে তিনি প্রকৌশল ছেড়ে পদার্থবিজ্ঞান বিভাগে চলে যান এবং ১৯২৮ সালে এ বিষয়ে ডক্টরেট ডিগ্রি অর্জন করেন। তিনি এনরিকো ফের্মির অধীনে পড়াশোনা করেছেন।

১৯২৮ এবং ১৯২৯ সালে ইতালীয় সেনাবাহিনীতে সীমিত পরিসরের কিছু কাজ করার পর তিনি রকফেলার ফাউন্ডেশনের ফেলো হিসেবে কাজ শুরু করেন। এ সময় তিনি হামবুর্গে অটো ষ্টের্ন এবং আমস্টারডামে পিটার জেমানের সাথে কাজ করেন। ১৯৩২ সালে সেগরে রোম বিশ্ববিদ্যালয়ের পদার্থবিজ্ঞানের অধ্যাপক নিযুক্ত হন এবং ১৯৩৬ সাল পর্যন্ত এই পদ বহাল ছিলেন। ১৯৩৬ থেকে ১৯৩৮ সাল পর্যন্ত পালেরমো বিশ্ববিদ্যালয়ের পদার্থবিজ্ঞান গবেষণাগারের পরিচালক ছিলেন।

## বহিঃসংযোগ
* National Academy of Sciences biography
* 1959 Nobel Prize in Physics 
* Emilio G. Segrè
* Annotated bibliography for Emilio Segre from the Alsos Digital Library for Nuclear Issues

বিষয়শ্রেণী:১৯০৫-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:ইতালীয় পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ইতালীয় নোবেল বিজয়ী
বিষয়শ্রেণী:ম্যানহাটন প্রকল্পের ব্যক্তিত্ব
বিষয়শ্রেণী:ইতালীয়-মার্কিনী
বিষয়শ্রেণী:ইতালীয় ইহুদি
বিষয়শ্রেণী:মৌলিক পদার্থের আবিষ্কারক
বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাসায়নিক মৌল আবিষ্কারক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:টাইম সাময়িকীর বর্ষসেরা ব্যক্তি
বিষয়শ্রেণী:মার্কিন ফিলোসফিক্যাল সোসাইটির সদস্য
এনসাইক্লোপিডিয়া অফ লাইফ

**এনসাইক্লোপিডিয়া অফ লাইফ** (জীবনের বিশ্বকোষ) একটি উন্মুক্ত জীববিজ্ঞান বিষয়ক বিশ্বকোষের জন্য প্রস্তাবিত নাম। এই অনলাইন বিশ্বকোষটি বিশেষজ্ঞদের দ্বারা রচিত হবে।

## তথ্যসূত্র

## বহিঃসংযোগ

* Encyclopedia of Life
* 
* Introductory video

বিষয়শ্রেণী:অনলাইন বিশ্বকোষ
বিষয়শ্রেণী:জীববিজ্ঞান
বিষয়শ্রেণী:বহুভাষিক ওয়েবসাইট
বিষয়শ্রেণী:শ্রেণিবিন্যাস (জীববিজ্ঞান)
বিষয়শ্রেণী:২০০৮-এ প্রতিষ্ঠিত ইন্টারনেট সম্পত্তি
বিষয়শ্রেণী:জীববিজ্ঞান বিষয়ক ওয়েবসাইট
বিষয়শ্রেণী:২১শ শতাব্দীর বিশ্বকোষ
বিষয়শ্রেণী:ইংরেজি ভাষার বিশ্বকোষ
বিষয়শ্রেণী:প্রাণিবৈজ্ঞানিক নামাবলী
সোফিস ভার্ডেন

**সোফির জগৎ** (নরওয়েজীয় ভাষায় *সোফির জগৎ*) নরওয়েজীয় লেখক ইয়স্তেন গার্ডার রচিত একটি দার্শনিক উপন্যাস। উপন্যাসের ছলে সোফির জগতে মূলত পশ্চাত্য দর্শনের একটি সংক্ষিপ্ত ইতিহাস তুলে ধরা হয়েছে।

## বিষয়বস্তু
উপন্যাসের ছলে সোফি্‌স ভার্ডেন পাঠকের সামনে তুলে ধরেছে পশ্চাত্য দর্শনের একটি সংক্ষিপ্ত, কিন্তু প্রাঞ্জল ইতিহাস। এই ইতিহাস পরিবেশনের যে পদ্ধতি ব্যবহার করা হয়েছে তা অনেকটা রহস্যোপন্যাসের মত। একে একে তুলে ধরা হয়েছে, দার্শনিক ভাবনা চিন্তার ক্রম বিকাশের বিবরণ।

বইটি মূলত পাশ্চত্য দর্শনের এবং অংশত পাশ্চত্য ইতিহাস। একে সামগ্রিক ভাবে বিশ্ব ইতিহাসের বই বলা যায় না । এতে ইসলাম, চীনা ও ভারতীয় সংস্কৃতির উল্লেখ নেই বললেই চলে।

## মূল কাহিনী
উপন্যাসের এক মূল চরিত্র সোফি অ্যামুন্ডসেন (এক নরওয়েজিয় কিশোরী) একদিন তার বাসায় ডাকবক্সে দেখে অজানা একজন তার জন্য দুটি চিঠি রেখে গেছে। চিঠিতে দুটি প্রশ্ন লেখা, "তুমি কে?" আর "পৃথিবীটা কোথা থেকে এল"। এরপর সম্পূর্ণ উপন্যাসে আলবার্ট নক্স (দ্বিতীয় মূল চরিত্র) নামের এক রহস্যময় ব্যক্তি কৌতূহল উস্কে দেওয়া প্রশ্ন দু'-খানি দ্বারা সূত্রপাত ঘটান প্রাক সক্রেটিস যুগ থেকে সার্ত্রে পর্যন্ত পশ্চাত্য দর্শনের রাজ্যে এক অসাধারণ অভিযাত্রার। তিনি প্রথম পর পর বেশ কয়েকটি চিঠির মাধ্যমে এবং পরে সশরীরে সোফির সামনে তুলে ধরেন পশ্চাত্য দর্শনের সব মৌলিক প্রশ্ন।

এই উপন্যাসে যেসব দার্শনিকদের নাম উল্লেখ করা হয়েছে এখানে তাদেরই তালিকা করা হয়েছে। এখনও অসম্পূর্ণ।

### দার্শনিকবৃন্দ
* ক্সেনোফানিজ (Xenophanes - Ξενοφάνης) - পুরাণ মানুষেরই মতামত ছাড়া আর কিছু নয়।

### প্রকৃতিবাদী দার্শনিক
;মিলেতুসের তিন মহান দার্শনিক:
* থেলিস (Thales) - পৌরাণিক অনেক কিছুতেই বিশ্বাস করতেন।
* আনাক্সিমান্দ্রোস (Anaximander - Ἀναξίμανδρος) - অসীমে মিলিয়ে যাওয়া বহুবিশ্ব।
* আনাক্সিমেনিস (Anaximenes - Άναξιμένης) - সব কিছুর উৎস নিশ্চয়ই বাতাস কিংবা বাষ্প।

;এলেয়াটিক দর্শন:
* পার্মেনিদিস (Parmenides - Παρμενίδης) - কোন কিছুই পরিবর্তিত হয় না, আমাদের ইন্দ্রিয়গত প্রত্যক্ষণ নির্ভরযোগ্য নয়।
* ইরাক্লেইতোস (Heraclitus - Ἡράκλειτος) - সব কিছুই বয়ে চলে, ইন্দ্রিয়গত প্রত্যক্ষণ নির্ভরযোগ্য।
* এম্পেদোক্লেস (Empedocles - Ἐμπεδοκλῆς) - পার্মেনিদিস ও ইরাক্লেইতোসের মধ্য সমন্বয়ক।
* আনাক্সাগোরাস (Anaxagoras - Ἀναξαγόρας) - প্রকৃতি চোখের অগোচর অতি ক্ষুদ্র অসংখ্য কণা দিয়ে গঠিত।

### দার্শনিক ধারা
### অন্যান্য ব্যক্তি
* Snorri Sturluson, তার সংগৃহীত কাব্যগাঁথার উল্লেখ আছে। বাংলা অনুবাদক নামটি পদটীকায় উল্লেখ করেছেন।
* হোমার
* Hesiod

### পুরাণ
* নর্ডিক পুরাণ
* থ্রিম-এর গাঁথা
* Edda

## অনুবাদ
বইটি এ যাবৎ মোট ৪৮ টি ভাষায় অনূদিত হয়েছে। বাংলায় এর অনুবাদটি প্রকাশ করে সন্দেশ। এর অনুবাদক জী এইচ হাবীব। তিনি সোফিস্‌ ভার্ডেনের ইংরেজি অনুবাদ সোফিস্‌ ওয়ার্ল্ড (Sophies World) (অনুবাদক: পঅলেট মোলার) থেকে বইটি অনুবাদ করেছেন।

## বহিঃসংযোগ
* Entry of Sophie's World on Internet Movie Database (IMDb) 
* Trailer for the 1999 Film on Youtube
* Sophie's World CD-ROM game review at Home of the Underdogs

বিষয়শ্রেণী:দার্শনিক উপন্যাস
বিষয়শ্রেণী:নরওয়েজীয় উপন্যাস
বিষয়শ্রেণী:১৯৯১-এর উপন্যাস
বিষয়শ্রেণী:দর্শন শিক্ষা
বিষয়শ্রেণী:পত্রোপন্যাস
বিষয়শ্রেণী:বিবাচনকৃত বই
মোটরযান শিল্প

**মোটরযান শিল্প** বলতে মোটরযান তৈরি, নকশাকরণ, উন্নয়ন এবং বাজারজাতকরণ সংক্রান্ত কাজে নিয়োজিত শিল্প কারখানাকে বোঝায়। ২০০৬ সালে সমগ্র বিশ্বে ৬ কোটি ৯০ লাখেরও বেশি মোটরযান এবং বাণিজ্যিক যানবাহন উৎপাদিত হয়েছে। এই সালে মার্কিন যুক্তরাষ্ট্রে মোট ১৬ মিলিয়ন নতুন  মোটরযান বিক্রি হয়েছে, ইউরোপে হয়েছে ১৫ মিলিয়ন, চীনে ৭ মিলিয়ন এবং ভারতে ১ মিলিয়ন।

## বিশ্বে  মোটরযান উৎপাদন

## প্রস্তুতকারক অনুযায়ী  মোটরযান উৎপাদন

২০১৭ সালের তথ্যঃ

## তথ্যসূত্র

## বহিঃসংযোগ
* Alliance of Automobile Manufacturers 
* Automotive Industry Analysis 
* The British Library - finding information on the automotive industry (UK bias)
* Car makes of the world, 1894—present
* Automotive history and photos
* Automaker Rankings 2007: The Environmental Performance of Car Companies
* New Car Manufacturers Search
* Computer Systems for Vehicle Distribution and Aftersales Support 


বিষয়শ্রেণী: মোটরযান প্রস্তুতকারক
বিষয়শ্রেণী:গণ-উৎপাদন
বিষয়শ্রেণী:শিল্প (অর্থনীতি)
এ.আই. আর্টিফিশিয়াল ইন্টেলিজেন্স

**আর্টিফিশিয়াল ইন্টেলিজেন্স: এআই** ২০০১ সালে মার্কিন যুক্তরাষ্ট্রে মুক্তিপ্রাপ্ত একটি বিজ্ঞান কল্পকাহিনীমূলক চলচ্চিত্র। এর সহকারী প্রযোজক, রচয়িতা এবং পরিচালক স্টিফেন স্পিলবার্গ। এটি ছিল শেষ চলচ্চিত্র প্রকল্প যাতে চলচ্চিত্র নির্মাতা স্ট্যানলি কুবরেক কাজ করেছেন। এই চলচ্চিত্রের অভিনয় শুরু হবার আগেই কুবরেক মারা যান। স্পিলবার্গ তাই একে কুবরেকের স্মরণে উৎসর্গ করেন।

চলচ্চিত্রটি মোট পাঁচটি স্যাটার্ন পুরস্কার অর্জন করেছে যার মধ্যে সেরা বিজ্ঞান কল্পকাহিনীমূলক চলচ্চিত্র পুরস্কারটিও রয়েছে। এছাড়া এটি দুইটি ক্ষেত্রে একাডেমি পুরস্কারের জন্য মনোনয়ন পেয়েছিল। ক্ষেত্র দুটি হল সেরা ভিজুয়াল ইফেক্ট এবং সেরা মূল সঙ্গীত স্কোর।

## চরিত্রায়নে
* হেইলি জোল অজমেন্ট - ডেভিড, একটি মেকা বালক তথা অ্যানব্রয়েড।
* জাড ল - গিগোলো জো, ডেভিডের সঙ্গী এবং একজন মেকা।
* অ্যাশলি স্কট - গিগোলো জেইন, আরেকটি মেকা।
* ফ্রান্সিস ও'কনর - মনিকা সুইন্টন, ডেভিডের মা (প্রকৃত নয়, পালক)
* ব্রেন্ডন গ্লেসন - লর্ড জনসন-জনসন
* স্যাম রোবার্ডস - হেনরি সুইন্টন, ডেভিডের পালক বাবা।
* উইলিয়াম হার্ট - অধ্যাপক অ্যালেন হবি, ডেভিডের স্রষ্টা।
* জেইক টমাস - মার্টিন সুইন্টন, সুইন্টন দম্পতির প্রকৃত ছেলে।
* এনরিকো কলান্টনি - খুনী
* রবিন উইলিয়াম্‌স - ডঃ নো-এর কণ্ঠ
* ক্রিস রক - কমেডি অভিনেতারূপী মেকার কণ্ঠ
* মেরিল স্ট্রিপ - ব্লু ফেয়ারির কণ্ঠ
* বেন কিংসলি - বর্ণনাকারী এবং ভবিষ্যৎ মেকাদের কণ্ঠ
* জ্যাক অ্যাঞ্জেল - ডেভিডের টেডি বেয়ারের কণ্ঠ

## আরও দেখুন
* সিমুলেশনকৃত বাস্তবতা
* আনক্যানি উপত্যকা

## তথ্যসূত্র

## বহিঃসংযোগ
* অফিসিয়াল ওয়েবসাইট
* সুপারটয়েস লাস্ট অল সামার লং অথবা কুবরিকের ওয়েবসাইটে প্রাপ্ত কপি
* The এআই সম্বন্ধে কুবরিকের প্রশ্নোত্তর নিবন্ধ
* 
* এআইয়ের গভীর বিশ্লেষণ - ফিল্মমান্থলি ডট কম
* 
* চলচ্চিত্রের বিভিন্ন দৃশ্যের বৈজ্ঞানিক ব্যাখ্যা - সিসকি ডট নেট

বিষয়শ্রেণী:২০০১-এর চলচ্চিত্র
বিষয়শ্রেণী:২০০০-এর দশকের নাট্য চলচ্চিত্র
বিষয়শ্রেণী:স্টিভেন স্পিলবার্গ পরিচালিত চলচ্চিত্র
বিষয়শ্রেণী:স্টিভেন স্পিলবার্গ প্রযোজিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:রোবট চলচ্চিত্র
বিষয়শ্রেণী:মনোবিজ্ঞানমূলক চলচ্চিত্র
বিষয়শ্রেণী:অ্যাম্বলিন এন্টারটেইনমেন্টের চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন বিজ্ঞান কল্পকাহিনী চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:স্যাটার্ন পুরস্কার বিজয়ী চলচ্চিত্র
বিষয়শ্রেণী:বিজ্ঞান কল্পকাহিনী চলচ্চিত্র
বিষয়শ্রেণী:কৃত্রিম বুদ্ধিমত্তা
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:ড্রিমওয়ার্কস পিকচার্সের চলচ্চিত্র
বিষয়শ্রেণী:ক্যাথলিন কেনেডি প্রযোজিত চলচ্চিত্র
বিষয়শ্রেণী:জন উইলিয়ামস সুরারোপিত চলচ্চিত্র
বিষয়শ্রেণী:পরিবার সম্পর্কে চলচ্চিত্র
বিষয়শ্রেণী:ছোট কল্পকাহিনী অবলম্বনে চলচ্চিত্র
বিষয়শ্রেণী:মার্কিন রোবট চলচ্চিত্র
বিষয়শ্রেণী:ম্যানহাটনের পটভূমিতে চলচ্চিত্র
বিষয়শ্রেণী:জলবায়ু পরিবর্তন সংক্রান্ত চলচ্চিত্র
বিষয়শ্রেণী:স্ট্যানলি কুবরিক
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:২০০০-এর দশকের মার্কিন চলচ্চিত্র
বিষয়শ্রেণী:মার্কিন মহাপ্রলয়-পরবর্তী চলচ্চিত্র
কৃষ্ণবস্তু বিকিরণ

থাম্ব|287x287পিক্সেল|800 K থেকে 12200 K  মধ্যে কৃষ্ণবস্তুর রঙ
একটি পূর্ণশোষী উত্তপ্ত বস্তু (এমন বস্তুকেই কৃষ্ণবস্তু বলে) হতে নির্গত যে বিকিরণের মোট শক্তি উপস্থিত সবকটি তরঙ্গ দৈর্ঘ্যে সমপরিমাণে বন্টিত থাকে, তাকেই **কৃষ্ণবস্তু-বিকিরণ** বলে। তাপীয় সাম্যাবস্থায় সংঘটিত যেকোন বিকিরণই কৃষ্ণবস্তু-বিকিরণ।

পদার্থবিজ্ঞানে নিচের বিষয়গুলোতে **কৃষ্ণবস্তু বিকিরণ**-এর ব্যবহার রয়েছে:

* কৃষ্ণবস্তু
* প্ল্যাঙ্কের সূত্র
* ভিনের সরণ সূত্র
* স্টেফান-বোল্ট্‌জম্যান সূত্র

বিষয়শ্রেণী:পদার্থবিজ্ঞান
বিষয়শ্রেণী:অবলোহিত বিকিরণ
বিষয়শ্রেণী:তাপ সঞ্চালন
বিষয়শ্রেণী:তড়িচ্চুম্বকীয় বিকিরণ
বিষয়শ্রেণী:জ্যোতিঃপদার্থবিজ্ঞান
হেইলি জোল অজমেন্ট

**হেইলি জোল অজ্‌মেন্ট** () (জন্ম: এপ্রিল ১০, ১৯৮৮) একাডেমি পুরস্কারের জন্য মনোনয়নপ্রাপ্ত মার্কিন অভিনেতা। নব্বইয়ের দশক জুড়ে অজ্‌মেন্ট বেশ কিছু টেলিভিশন নাটক এবং চলচ্চিত্রে অভিনয় করে প্রশংসা অর্জন করেন। এর পর ১৯৯৯ সালে তিনি থ্রিলার চলচ্চিত্র *[[দ্য সিক্স্‌থ সেন্স]]*-এ অভিনয় করেন, এবং এই ছবিতে অভিনয়ের জন্য সেরা পার্শ্ব অভিনেতা হিসেবে অস্কার মনোনয়ন লাভ করেছিলেন। হলিউডের কিছু উঁচুমানের চলচ্চিত্রে তার বিশেষ ভূমিকা রয়েছে। যেমন, *পে ইট ফরওয়ার্ড*, *[[আর্টিফিশিয়াল ইন্টেলিজেন্স: এআই]]* এবং সাম্প্রতিক ২০০৩ সালে মুক্তিপ্রাপ্ত *সেকেন্ডহ্যান্ড লায়ন্‌স*। এছাড়া তিনি প্রথম শ্রেণীর ভিডিও গেম কিংডম হার্টস সিরিজে "সোরা" চরিত্রে কণ্ঠ দিয়ে খ্যাতি অর্জন করেছেন।

## জীবনী
### ব্যক্তিগত জীবন
অজ্‌মেন্টের জন্ম মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস শহরে। তিনি সপরিবারে এখনও সেখানেই বসবাস করছেন। তার মা টেরিজা অজ্‌মেন্ট একজন শিক্ষক এবং বাবা মাইকেল ইউজিন অজ্‌মেন্ট একজন মঞ্চ অভিনেতা। তার ছোট বোন এমিলি অজ্‌মেন্ট সফল চলচ্চিত্র অভিনেত্রী এবং *[[স্পাই কিড্‌স]]* এবং *হানা‌ মন্‌ট্যানা* চলচ্চিত্রদ্বয়ে অভিনয় করে সুনাম অর্জন করেছে। হ্যালি জোল অজ্‌মেন্টের প্রাথমিক শিক্ষা সম্পন্ন হয় ক্যালিফোর্নিয়ার লা কানিয়াদা ফ্লিন্ট্‌রিজ শহরে অবস্থিত ফ্লিন্ট্‌রিজ প্রেপারেটরি স্কুলে। বর্তমানে তিনি নিউ ইয়র্ক বিশ্ববিদ্যালয়ের টিশ স্কুল অফ আর্টসে অধ্যয়নরত।

### কর্মজীবন

### ২০০৬-এর গাড়ি দুর্ঘটনা

## অভিনীত চলচ্চিত্র ও অন্যান্য

## বহিঃসংযোগ
* Haley Joel Osment official website 
* 

বিষয়শ্রেণী:১৯৮৮-এ জন্ম
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:জীবিত ব্যক্তি
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:লস অ্যাঞ্জেলেসের অভিনেতা
বিশেষ আপেক্ষিকতা

**বিশেষ আপেক্ষিকতা** বা **আপেক্ষিকতার বিশেষ তত্ত্ব** (সংক্ষেপে STR) হলো স্থান-কাল এর আন্তঃসম্পর্ক বিষয়ক সাধারণভাবে গৃহীত ও পরীক্ষা-পর্যবেক্ষণ দ্বারা দৃঢ়ভাবে সমর্থিত তত্ত্ব। এই তত্ত্বটি আলবার্ট আইনস্টাইন প্রথম ১৯০৫ সালে On the Electrodynamics of Moving Bodies নামক গবেষণা পত্রে প্রকাশ করেন। এই বিশেষ আপেক্ষিকতাকে সাধারণ আপেক্ষিকতার একটি বিশেষ রূপ হিসেবে বিবেচনা করা হয়। মাইকেলসন এবং মর্লি তাদের পরীক্ষণের মাধ্যমে তিনটি সিদ্ধান্তে উপনীত হয়েছিলেন। এই সিদ্ধান্তগুলোর প্রেক্ষিতেই আইনস্টাইন তার এই তত্ত্ব প্রণয়ন করেন। তত্ত্বটি দুইটি মৌলিক স্বীকার্যের মাধ্যমে উপস্থাপিত হয়েছিল:

**১.** পদার্থবিজ্ঞানের সূত্র সমূহ সকল জড়ত্ত্বীয় নির্দেশতন্ত্রে একই রূপে বলবৎ থাকবে। 

**ব্যাখ্যা:** নিউটনের গতিসূত্রের ১ম সূত্র যে নির্দেশতন্ত্রে প্রযুক্ত হয়, তাকে জড়ত্ত্বীয় নির্দেশতন্ত্র বলে। যদি কোন বস্তু জড়তায় থাকে তাকে এর ওপর বাহ্যিক বল প্রযুক্ত না হলে এর অবস্থার কোন পরিবর্তন হবে না। এ স্বীকার্য অনুসারে দুজন পর্যবেক্ষক একই রৈখিক বেগে চলতে থাকলে কোনো ভৌত সূত্রের রূপ একই থাকবে। 

**২** আলোর গতিবেগ সকল জড় প্রসঙ্গ কাঠামোতে একই রূপে বলবৎ থাকবে। 

**ব্যাখ্যা:** এ স্বীকার্যের প্রেক্ষিতে ইথারের অস্তিত্ব স্বীকার করা কোন মতে সম্ভব হয় না। তাছাড়া ইথার মাধ্যমের ওজন বা সান্দ্রতা কিছুই নির্ণয় করা যায় না। আইনস্টাইনের মতে, আলোক পরিবাহী ইথারের প্রবর্তন অনাবশ্যক। মাইকেলসন - মোরলে পরীক্ষা এবং পরবর্তী যুগে বহু পরীক্ষা-নিরীক্ষার সাহায্যে প্রমাণিত হয়েছে যে, শূন্যস্থানে বা বায়ু মাধ্যমে আলোকের বেগ আলোক প্রবাহের দিক, উৎস এবং পর্যবেক্ষকের আপেক্ষিক বেগের ওপর নির্ভরশীল নয়। এটি একটি ধ্রুব রাশি। 

মেঘনাদ সাহা ও তার সহপাঠী এবং সহকর্মী সত্যেন্দ্রনাথ বসু সর্বপ্রথম আলবার্ট আইনস্টাইনের স্পেশাল থিওরি অফ রিলেটিভিটি জার্মান থেকে ইংরাজি অনুবাদ করেন যা কলিকাতা বিশ্ববিদ্যালয় থেকে প্রকাশিত হয়। 

## শক্তি-ভর সমতুল্যঃ

আপেক্ষিকতার বিশেষ তত্ত্ব থেকে পদার্থবিজ্ঞানের একটি গুরুত্বপূর্ণ উপলব্ধি সূচীত হয়। আর সেটি হল শক্তি ও ভর সমতুল্য। এই উপলব্ধিটি এসেছে আইনস্টাইনের বিখ্যাত E=mc^2  সূত্র থেকে। এই সূত্র অনুসারে m ভরের কোন বস্তুর সমতুল্য শক্তির পরিমাণ ঐ ভরের সাথে আলোর বেগ(c)এর বর্গের গুণফল এর সমান। অর্থাৎ ১ কেজি ভরের কোন বস্তু বিলুপ্ত হলে যে শক্তি সে দিয়ে যাবে তার পরিমাণ ৯০০০০০০০০০০০০০০০০ জুল। এই অবিশ্বাস্য পরিমাণ শক্তি আমেরিকার মত একটি দেশের দিনের বৈদ্যুতিক শক্তির যোগান দিতে পারে!

E=mc^2 সমীকরণটি শক্তির সাথে ভরের একটি চমৎকার সম্পর্ক নির্দেশ করে। এটি থেকে বোঝা যায় যে, শক্তি এবং ভর আসলে একই মুদ্রার এপিঠ-ওপিঠ। ভর থেকে শক্তি পাওয়া যায় এবং শক্তি থেকেও ভর পাওয়া যেতে পারে। অর্থাৎ শক্তি এবং ভর পরস্পর সমতুল্য।

ভর শক্তিতে রূপান্তরিত হবার সবচাইতে পরিচিত এবং বেদনাদায়ক উদাহরণটি হল হিরোশিমা-নাগাসাকিতে ১৯৪৫ সালের ৬ ও ৮ আগস্ট মার্কিন যুক্তরাষ্ট্রের ফেলা পারমাণবিক বোমা বিস্ফোরণের ঘটনা। পারমাণবিক বোমাতে একটি বড় মৌলের পরমাণুকে (যেমনঃ- ইউরেনিয়াম বা প্লুটোনিয়াম) নিউট্রন দ্বারা আঘাত করে ভেঙ্গে ফেলা হয়। ফলে বড় পরমাণুটি ভেঙ্গে দুইটি নতুন পরমাণুতে বিভক্ত হয় এবং কিছু ভর পরিণত হয় শক্তিতে। 

'পেয়ার প্রোডাকশন শক্তি'ও ভরে রূপান্তরের উদাহরণ। এ প্রক্রিয়ায় শক্তিশালী একটা গামা রশ্মি (যার ভর নেই কিন্তু শক্তি আছে) একটি ইলেকট্রন এবং একটি পজিট্রনে পরিণত হয়। উল্লেখ্য যে, ইলেকট্রন এবং পজিট্রন উভয়ের ভর রয়েছে। 

## আপেক্ষিকতার নীতি

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:বিশেষ আপেক্ষিকতা
বিষয়শ্রেণী:আপেক্ষিকতা
বিষয়শ্রেণী:আলবার্ট আইনস্টাইন
ঢাকা বিশ্ববিদ্যালয়ের ৮০ বছর

***ঢাকা বিশ্ববিদ্যালয়ের ৮০ বছর*** রফিকুল ইসলাম রচিত ১৯২১-২০০১ সাল পর্যন্ত ঢাকা বিশ্ববিদ্যালয় সম্পর্কিত একটি ইতিহাস গ্রন্থ যা ২০০৩ সালের ফেব্রুয়ারিতে বাংলাদেশের অনন্যা প্রকাশন থেকে প্রকাশিত হয়।

## সারাংশ
এই গ্রন্থে ১৯২১ সালে প্রতিষ্ঠার পূর্ববর্তী ঘটনা থেকে শুরু করে ২০০১ সাল পর্যন্ত ঢাকা বিশ্ববিদ্যালয়ের বিভিন্ন ইতিহাস প্রকাশিত হয়েছে। যার মধ্যে ১৯৫২ সালের ভাষা আন্দোলন এবং ১৯৭১ সালের বাংলাদেশের স্বাধীনতা যুদ্ধ চলাকালে ঢাকা বিশ্ববিদ্যালয়ের পরিস্থিতির বিভিন্ন ঐতিহাসিক বর্ণনাও উঠে এসেছে। ১৯৭১ মালের ২৫শে মার্চ রাতে অপারেশন সার্চলাইট চলাকালে বিশ্ববিদ্যালয় শিক্ষাঙ্গনে ঘটে যাওয়া ঘটনাসমূহ এই গ্রন্থে বিস্তারিতভাবে বর্ণনা করা হয়েছে। এছাড়াও বিভিন্ন দুর্লভ চিত্র-রচনাদি সংযোজিত হয়েছে এই গ্রন্থে, যার মধ্যে রয়েছে রবীন্দ্রনাথ ঠাকুরের নিজ হাতে লেখা কবিতা।

## গ্যালারি

## আরো দেখুন
* ঢাকা বিশ্ববিদ্যালয়ের ইতিহাস

## তথ্যসূত্র

## বহিঃসংযোগ
* ঢাকা বিশ্ববিদ্যালয়ের ৮০ বছর - রকমারি.কম

বিষয়শ্রেণী:২০০৩-এর বই
বিষয়শ্রেণী:ঢাকা বিশ্ববিদ্যালয়
বিষয়শ্রেণী:শিক্ষাপ্রতিষ্ঠানের ইতিহাস
লিনিয়াসের বাগান

thumb|Rudbeck's own design for the botanical garden (1675)
**লিনিয়াসের বাগান** (সুইডিয় ভাষা **Linnéträdgården**) হলো উপসালা বিশ্ববিদ্যালয় এর সবচেয়ে পুরানো বোটানিকাল গার্ডেন। জীবজগতের শ্রেণিবিন্যাসের প্রণেতা ক্যারোলাস লিনিয়াসের নামানুসারে এই বাগানের নাম রাখা হয়েছে।

বাগানটির মূল নকশা প্রণয়ন, এবং গাছ লাগানোর কাজটি করেন চিকিৎসাবিজ্ঞানের অধ্যাপক ওলাস রাডবেক, ১৬৫৫ সালে। রাডবেক বাগানের পাশের বাড়িটিও নির্মাণ করেন। ১৭শ শতকের শেষে বাগানটিতে প্রায় ১৮০০ বিভিন্ন প্রজাতির গাছ ছিলো। কিন্তু ১৭০২ সালের উপসালা শহরের অগ্নিকান্ডে বাগানটি ক্ষতিগ্রস্ত হয়। ১৭৪১ সালে লিনিয়াস বাগানটির রক্ষণাবেক্ষণ শুরু করেন, এবং তার নকশানুসারে বাগানটি পুনর্বিন্যস্ত হয়। এই বাগানের কথা ও নকশা প্রকাশিত হয়েছে ১৭৪৮ সালে লিনিয়াসের লেখা *Hortus Upsaliensis* বইতে। বাগানের কনজারভেটরিটির নকশা তৈরি করেন কার্ল হারলেমান। 
thumb|left|500px|Engraving from 1770 of the garden of Linnaeus
রাজা ৩য় গুস্তাভ উপসালা প্রাসাদের বাগানটি উপসালা বিশ্ববিদ্যালয়কে দান করে দেয়ার পরে লিনিয়াসের বাগানটির রক্ষণাবেক্ষণ বন্ধ হয়ে যায় এবং এটি জীর্ণ দশা প্রাপ্ত হয়। সুইডিয় লিনিয়ান সোসাইটি ১৯১৭ সালে এটিকে কিনে নিয়ে লিনিয়াসের বইয়ের নকশানুসারে এটিকে পুনরায় শুরু করে। পরে বিশ্ববিদ্যালয় বাগানটির দেখাশোনার ভার আবার গ্রহণ করে।

বিষয়শ্রেণী:বাগান
বিষয়শ্রেণী:উদ্যান
সংগঠন ও বাঙালি

**সংগঠন ও বাঙালি** অধ্যাপক আবদুল্লাহ আবু সায়ীদ রচিত একটি আলোচনাধর্মী গ্রন্থ। এটি লেখকের অনেকগুলো প্রবন্ধ সংকলনে প্রবন্ধ। এ বইয়ে লেখক বাঙালির সাংগঠনিক প্রতিভা নিয়ে আলোচনা করেছেন।

## বিষয়বস্তু
এই বইতে জাতিগতভাবে বাঙ্গালি কেন কোনো সংগঠন গড়ে তুলতে এতটা অক্ষম তা খুজেছেন, ইতিহাসের দিকে ফিরে যেয়ে দেখিয়েছে, এই জাতি সারাজীবন শাসিত হয়ে এসেছে। নিজেরা কোনদিন শাসন করতে পারেনি। পরাধীন থাকার মানসিকতা রক্তে মিশে গেছে। জাতি হিসেবে আমরা কতটা আত্নকেন্দ্রিক ও স্বার্থপর তুলে এনেছেন। 

## তথ্যসূত্র

                                                                                                                                                                                                                                                                                                                                                                                                 
বিষয়শ্রেণী:বাংলা ভাষার বই
বিষয়শ্রেণী:২০০৩-এর বই
দ্য লাস্ট ডেজ অব ইউনাইটেড পাকিস্তান

**দ্য লাস্ট ডেজ অব ইউনাইটেড পাকিস্তান** গ্রন্থটি রচনা করেছেন ঢাকা বিশ্ববিদ্যালয়ের সাবেক রাষ্ট্রবিজ্ঞানের অধ্যাপক জি. ডব্লিউ চৌধুরী। তিনি ১৯৬৯ থেকে ১৯৭১ সাল নাগাদ পাকিস্তানের যোগাযোগ মন্ত্রী ও ইয়াহিয়া খান উপদেষ্টা ছিলেন। এই সময়ে পাকিস্তানের রাজনৈতিক ঘটনাবলী তিনি এই বইয়ে তুলে ধরেছেন। তিনি এই বইয়ে তৎকালীন পাকিস্তানের দুই প্রধান রাজনীতিবিদ জুলফিকার আলী ভুট্টো এবং শেখ মুজিবুর রহমান এর ব্যাপারে তার নিজ মন্তব্য করেছেন। তাছাড়া অখণ্ড পাকিস্তানের প্রতি তার সমর্থনও বইটিতে ফুটে উঠে।

অধ্যাপক চৌধুরী তৎকালীন রাষ্ট্রপতি ইয়াহিয়া খানের সাথে চীন সফরে যান। চীন-যুক্তরাষ্ট্র সম্পর্কের ব্যাপারে তিনি এই বইয়ে গুরুত্ব পূর্ন তথ্য তুলে ধরেছেন।

বিষয়শ্রেণী:রাষ্ট্র বিজ্ঞানের বই
হিবাকুশা

right|thumb|220px|হিরোশিমায় পারমাণবিক বোমার শিকার এক ব্যক্তি। তার শরীর পুড়ে গিয়েছিল। চামড়ার উপর যে দাগ দেখা যাচ্ছে সেগুলো আক্রমণের সময় সে যে কিমোনো পড়ে ছিল তার কারণে হয়েছে।
**হিবাকুশা** (নি হোং গো: 被爆者) জাপানি ভাষায় বহুল ব্যবহৃত একটি শব্দ। হিরোশিমা এবং নাগাসাকিতে পারমাণবিক বোমা বিস্ফোরণের দ্বারা আক্রান্ত ব্যক্তিদের বোঝাতে শব্দটি ব্যবহৃত হয়। ২০০৭ সালের ৩১ মার্চ-এর তথ্য অনুযায়ী এ পর্যন্ত জাপানী সরকার মোট ২৫১,৮৩৪ জন হিবাকুশা চিহ্নিত করেছে যাদের গড় বয়স ৭৪.৬ বছর। জাপানি ভাষায় হিবাকুশা শব্দের আক্ষরিক অর্থ "বিস্ফোরণের দ্বারা আক্রান্ত জনগণ"। হিবাকুশাদের প্রায় সবাই জাপানে বাস করে, বোমা হামলায় মৃত্যুর হাত থেকে রক্ষা পেয়েছে এমন কয়েক হাজার হিবাকুশা কোরিয়া এবং অন্যান্য স্থানে বাস করে।

১৯৫৬ সালে জাপানের হিবাকুশা জনগণ একটি গ্রুপ প্রতিষ্ঠা করে যার জাপানি নাম *নিহোন হিদাংকিয়ো*। ইংরেজিতে একে "জাপান কনফেডারেশন অফ এ- অ্যান্ড এইচ-বম্ব সাফার্‌স অর্গানাইজেশন" বলা হয়। এই সংস্থার কাজ হচ্ছে হিরোশিমা নাগাসাকির বোমা হামলায় আক্রান্ত ব্যক্তিদের প্রতি সহযোগিতা বৃদ্ধি এবং নিউক্লীয় অস্ত্র বিলুপ্তীকরণ নীতিমালা প্রণয়নে জাপান সরকারকে চাপ প্রয়োগ করা। তারা বিশ্বব্যাপী নিউক্লীয় অস্ত্র বিনাশের দাবী জানায়।

## আরও দেখুন
* সাদাকো সাসাকি
* হিরোশিমা মেইডেন
* *[[বেয়ারফুট জেন]]* (১৯৭৩-এর ম্যাংগা সিরিজ)
* *[[ব্ল্যাক রেইন]]* (১৯৬৫-এর উপন্যাস)
* *[[ব্ল্যাক রেইন (চলচ্চিত্র)|ব্ল্যাক রেইন]]* (১৯৮৯-এর চলচ্চিত্র)
* *[[হোয়াইট লাইট/ব্ল্যাক রেইন: দ্য ডেস্ট্রাকশন অফ হিরোশিমা অ্যান্ড নাগাসাকি]]* (২০০৭-এর চলচ্চিত্র)

## মন্তব্য

## তথ্যসূত্র
* Terkel, Studs, *[[The Good War]]*, Random House:New York, 1984. 	
* Hersey, John, ''Hiroshima (Hersey), A.A. Knopf: New York, 1985.

## বহিঃসংযোগ এবং তথ্য উৎস
* হোয়াইট লাইট: ব্ল্যাক রেইন অফিসিয়াল ওয়েবসাইট  (চলচ্চিত্র)
* ভয়েস অফ হিবাকুশা "Eye-witness accounts of the bombing of Hiroshima"
* Hibakusha, fifteen years after the bomb (CBC TV news report)
* Virtual Museum "Hibakusha testimonies, coupled with photographs, memoirs and paintings, give a human face to the tragedy of the A-bombing. Starting in 1986, the Hiroshima Peace Culture Foundation initiated a project to record hibakusha giving testimonies on video. In each year since, the testimonies of 50 people have been recorded and edited into 20-minute segments per person"
* https://web.archive.org/web/20070411172312/http://hibakusha.hyoho.com/
* The Voice of Hibakusha
* [Atomic Bomb Casualty Commission ([ABCC])] 
* Radiation Effects Research Foundation website

বিষয়শ্রেণী:নিউক্লীয় যুদ্ধ
বিষয়শ্রেণী:হিরোশিমা ও নাগাসাকিতে পারমাণবিক বোমাবর্ষণ
বিষয়শ্রেণী:হিবাকুশা
বিষয়শ্রেণী:জাপানি ব্যক্তি
বিষয়শ্রেণী:নিউক্লীয় অস্ত্র বিরোধী আন্দোলন
বিষয়শ্রেণী:পারমাণবিক যুদ্ধবিগ্রহ
বিষয়শ্রেণী:স্বাস্থ্যের উপর বিকিরণের প্রভাব
বিষয়শ্রেণী:পারমাণবিক অস্ত্রবিরোধী আন্দোলন